**Møtet ble avholdt i Rolia 19. mai kl 18.00.**

**4 styremedlemmer + 7 andelseiere av 78 andelseiere var til stede.**

**Marianne Sandmark var møteleder.**

**Turid Glørstad og Turid Bratseth ble valgt til å signere protokollen.**

**Saksliste:**

**Del 1: Konstituering av møtet**

**Referat årsmøte 2021**

Godkjenning av innkallingValg av møteleder  
Valg av to som skal signere protokollen

**Del 2: Styrets beretning**

**Del 3: Regnskap**

Gjennomgang av regnskapet for lag 82

**Del 4: Infosaker - status**

Hva har skjedd med nettsiden

Anbud på drenering, lekeplasser, el-bil ladeplass

Fjorårets vedtak

Egenandel ved forsikringssaker

Søppelhåndtering

**Del 5 Årsmøtesaker\*\*\***

SAK 1: Utvendige stikkontakter

SAK 2: Tak på nytt lån

SAK 3: Etablering av en valgkomite

**Del 6 Valg**

Styreleder: Marianne Sandmark   
 Nestleder\*: Torill Schjetne   
 Jannicke A. Eriksen – på valg for 2 år – stiller til gjenvalg  
 Imre Halvorsen – på valg for 2 år – stiller til gjenvalg

Varamedlem\* – må ha nytt medlem

**SAK 1: Utvendige stikkontakter ved inngangene**

**ÅRSMØTESAKER**

E-post fra en beboer kom inn som sak:

«*Jeg å mange flere savner strøm/kontakt ved inngang i lavblokken skal vi vaske støvsuge bil eller noe annet så må vi hive sjøteledning ut i fra balkong/veranda det syns vi er for dålig.»* K. R. Johansen

Enhetsstyret forholder seg til tidligere ønsker fra beboere om at investeringer i form av komfort nedprioriteres til fordel for større vedlikeholdsprosjekter som ivaretar bygningsmassen. Med fremtidige planer (ikke vedtatt) om nye garasjer på parkeringsplassene mot C-husene er det mer naturlig at det legges opp strøm ved ytterveggene på disse i tillegg til inne i garasjene/carportene. Dette bør derfor utsettes.

Enhetsstyret har formulert en tekst så det kan stemmes over saken.

**Forslag:**

Vi investerer i stikkontakter ved inngangene.

**Styrets innstilling:** Avvises

Vedtak: Forslaget avvises (enstemmig)

**SAK 2: Tak for nytt lån**

Pga budsjettsprekk på jobben med avløpsrørene (ca 1,2 mill), lavere inntekt fra Rolia siden mars 2019, investering av nye maskiner m/tilbehør til vaktmestrene (vår andel ca 435.000,-), økte materialkostnader og generell prisøkning på tjenester er enhetsstyret usikker på om midlene vi har er tilstrekkelige for å gjennomføre det vi har avtalt.

Pr i 31.05.21 har vi 4,8 mill i disponible midler. Antatt pris på arbeider vi har planlagt å utføre vil være i prissjiktet 5 til 5,5 mill.

Vi burde derfor hatt en ekstra million i disponible midler. Vi har rom for dette innen dagens husleie og vil helst vedta dette på årsmøte for å slippe nytt beboermøte senere i år.

**Forslag:**

Det kan tas opp 1 million ekstra i lån om det er behov for dette for å ferdigstille planlagte arbeider.

**Styrets innstilling:** Innvilges

Vedtak: Forslaget innvilges (enstemmig)

**SAK 3: Etablering av valgkomite**

Dagens enhetsleder har flytteplaner og kommer ikke til å stille til gjenvalg i 2022. Det er derfor viktig å få på plass en valgkomite i løpet av 2021 som kan jobbe med å skaffe aktuelle kandidater til neste år.

**Forslag:**

Det etableres en valgkomite med minst 3 representanter, helst en fra hver lavblokk. Medlemmene velges på årsmøtet.

**Styrets innstilling:** Innvilges

Vedtak: (enstemmig)

Annet forslag

Torill Schjetne inngår som leder av valgkomiteen inntil hun flytter.

Enhetsstyret er mer aktiv og inviterer nye andelseiere på «presentasjonsmøter av borettslaget».

Enhetsstyret tar kontakt med aktuelle kandidater til både valgkomite og enhetsstyret.

**Valg**

Styreleder: Marianne Sandmark   
Nestleder: Torill Schjetne   
Jannicke A. Eriksen – på valg for 2 år – stiller til gjenvalg  
Imre Halvorsen – på valg for 2 år – stiller til gjenvalg

Varamedlem: for 1 år

Valgt:

Styreleder: Marianne Sandmark   
Styremedlem: Torill Schjetne  
Nestleder: Imre Halvorsen  
Styremedlem: Jannicke A. Eriksen  
Varamedlem: Kari Lise Stensby